પ્રાપ્ત વિગતો મુજબ ગાઢ ધુમ્મસના કારણે ભચાઉથી ગાંધીધામ જતા હાઈવે ઉપર આવેલ અણુશક્તિ ફેકટરી નજીક આજે સવારે સાત વાહનો અથડાતા અકસ્માત સર્જાયો હતો. અકસ્માતમાં એક ડ્રાઈવરને ઈજાઓ થવા પામી હતી. અકસ્માતની જાણ થતા ટ્રાફીકના વિશ્વજીત ગોહિલ ઘટના સ્થળે ધસી ગયા હતા. આ બાબતે ભચાઉ પોલીસનો સંપર્ક સાધતા જણાવેલ કે, એક ટ્રેઈલર આગળના વાહન સાથે ધડાકાભેર અથડાઈને ડિવાઈડર કુદી સામેના રોડ પર પહોંચી જતા બંન્ને સાઈડે ટ્રાફીક જામ થયો હતો. અકસ્માતના પગલે બંન્ને સાઈડે વાહનોની લાઈન લાગી ગઈ હતી અને અકસ્માત ગ્રસ્ત વાહનો દુર કરી વાહન વ્યવહાર થાળે પડ્યો હતો. કોઈ મોટી જાનહાજિ થવા પામી ન હતી આ બનાવ અંગે પોલીસ મથકે કોઈ સતાવાર ફરિયાદ નોંધાઈ ન હતી.